Dark Fall

«Dark Fall» — брытанскі хорар - квэст 2002 года, які выйшаў для ПК. Гульня была створана адным чалавекам — Джонатанам Боаксам () і незалежна выпушчана ў Вялікабрытаніі 4 чэрвеня 2002 года кампаніяй XXv Productions. У 2003 годзе гульня была перавыдадзена на тэрыторыі Вялікабрытаніі, а таксама выдадзена па ўсім свеце ўжо іншай кампаніяй — The Adventure Company, атрымаўшы назву Dark Fall: The Journal. У Расіі гульня была выдадзена ў 2004 годзе кампаніяй «Акелла»: назва ў афіцыйнай лакалізацыі — Прыстанак цемры ().

У 2004 годзе выйшаў працяг гульні пад назвай Dark Fall II: Lights Out, а ў 2009 выйшла трэцяя частка гульні — Dark Fall: Lost Souls.

 Сюжэт 
Сюжэт гульні круціцца вакол старога гатэля побач з чыгуначнай станцыяй, які, як аказваецца пасля, заселены старажытнай звышнатуральнай сілай. Галоўны герой гульні прыбывае ў гэты гатэль з мэтай дапамагчы свайму сваяку, які займаецца архітэктурнымі распрацоўкамі, і неўзабаве разумее што ў гатэлі няма ні адной жывой душы — будынак ахутаны таямнічымі цёмнымі сіламі. Уласна менавіта гэтыя сілы і не далі скончыць яго брату-архітэктару свой праект чыгуначнага комплексу, а акрамя яго паланілі яшчэ незлічонае мноства душ у мінулым. Такім чынам герой, якога цёмныя сілы па нейкай прычыне не чапаюць, прымаецца за расследаванне таямніцы гатэля і драматычных падзей, якія адбыліся ў ім у 40-х гадах XX стагоддзя.

 Графіка і геймплэй 
Гульня валодае даволі нізкай максімальнай раздзяляльнасцю — 640 на 480. Гулец мае абмежаваную магчымасць агляду прасторы ў 90 градусаў (прычым павароты і рух не суправаджаюцца анімацыяй — гулец проста «перамыкаецца» паміж кропкамі агляду). Гэта яму патрабуецца для агляду памяшканняў гатэля, пошуку неабходных прадметаў і чытання дзённікаў і запісаў, якія гулец знаходзіць у нумарах гатэля. Таксама па ходу гульні герою трэба будзе вырашаць розныя галаваломкі, многія з якіх звязаны з лікамі, а таксама са выкрыццём розных скрыначак, сейфаў і г.д. Прысутнічаюць і звычайныя «квэставыя» задачы на прымяненне прадметаў інвентару ў пэўным месцы.

У гульні няма ні аднаго NPC, гэта значыць персанажа, якога гулец мог бы сустрэць, або з якім мог бы пагаварыць. Часам гулец мае зносіны з прывідамі, але не бачыць іх чалавечых вобразаў (толькі чуе галасы).

Сістэма захаванняў Dark Fall у графічным плане выглядае вельмі проста. Пры захаванні/загрузцы гульні на экране ўзнікае стандартнае Windows-меню для захавання файлаў. Сейвы ўяўляюць сабою файлы ў фармаце .txt, якія пры жаданні можна свабодна адкрыць і адрэдагаваць праграмай для чытання падобных файлаў, напрыклад стандартнай праграмай Windows — Нататнікам.

Гульня не мае субцітраў.

 Атмасфера 
Атмасфера гульні, большай часткай, ствараецца за кошт розных гукаў, якія мусяць складаць атмасферу саспенсу. Гэта гук незразумелых галасоў, гук прылады, якая сканіруе прастору на наяўнасць звышнатуральнай і псіхічнай сілы і г. д. Немалаважнае значэнне ў стварэнні «страшнай» атмасферы гульні стварае асвятленне.

 Ацэнка 

 Сайт GameRankings паставіў гульні агульную ацэнку 71.91 %, зробленую на падставе 22-х рэцэнзійhttp://www.gamerankings.com/pc/917957 -dark-fall-the-journal/index.html. Іншы агрэгатар, Metacritic, прысвоіў Dark Fall ледзь меншую агульную ацэнку — 68 з 100, зробленую на падставе 23 рэцэнзій, 8 з якіх былі станоўчымі, 13 — змяшанымі, і 2 — негатыўныміhttp://www.metacritic.com/game/pc/dark-fall-the-journal.
 Рускі часопіс «Навігатар гульнявога свету» ў 2002 годзе адрэагаваў на гульню адмоўнай рэцэнзіяй «Палтэргейст не пройдзе!». За аўтарствам Іллі Мікалаевіча. Адзнака — 2,6 з 10. Кожны элемент гульнявога працэсу быў падвергнуты разгромнай крытыцы. Сярод выказванняў аб гульні былі такія, як: «глупства сядзіць на дурасці, а імі паганяе татальная непрадуманасць», і «Гэта дыягназ. Душыць. Нагамі, коламі, гусеніцамі.» Прысутнічалі таксама вельмі рэзкія выказванні ў адрас распрацоўшчыкаў, да прыкладу «Словы “добрая графіка", "цікавы сюжэт", "наяўнасць геймплэя" і іншыя падобныя відавочна праходзяць міма некаторых асоб», ці «Якога чорта вы да гэтага часу ігнаруеце тое, што большасць аматараў пайграць на персанальным камп’ютары ўжо даўно забылі раздзяляльнасць 640x480 як благі сон….»Часопіс «Навігатар гульнявога свету», нумар 10 (65), кастрычнік 2002 года, Старонка 102.

 Спасылкі 
 Dark Fall на сайце «Усё пра квэсты»
 Афіцыйны сайт  
 Старонка гульні на сайце рускага выдаўца  

 Рэцэнзія на сайцеAdventure classic gaming 

Катэгорыя:Камп’ютарныя гульні 2002 года
Катэгорыя:Квэсты
Катэгорыя:Гульні для Windows
Катэгорыя:Камп’ютарныя гульні паводле алфавіта